1. **sz. melléklet**

**Csomád Község Önkormányzat Képviselő-testületének**

**……/2017. (……) önkormányzati rendelete**

**a személyes gondoskodást nyújtó gyermekjóléti bölcsődei ellátásról, igénybevételéről, valamint a fizetendő térítési díjakról szóló 14/2014. (IX. 19.) önkormányzati rendelet módosításáról**

Csomád Község Önkormányzat Képviselő-testülete a gyermekek védelméről és gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, az Alaptörvény 32. cikk (2) bekezdésében meghatározott feladatkörében eljárva a következőket rendeli el:

**1.§**

A személyes gondoskodást nyújtó gyermekjóléti bölcsődei ellátásról, igénybevételéről, valamint a fizetendő térítési díjakról szóló 14/2014. (IX. 19.) önkormányzati rendelet (továbbiakban: R.) 2.§-a új (1a) bekezdéssel egészül ki:

„(1a) A felvételi kérelem benyújtásakor kötelezően csatolandó dokumentumok:

1. munkáltatói igazolás
2. házi gyermekorvosi igazolás arról, hogy a gyermek egészséges és közösségbe mehet,
3. a védőnő által kitöltött törzslap.

Ha a felvételt kérelmező szülő az a)-c) pontokban megnevezett dokumentumokat vagyok azok egyikét nem csatolja a kérelméhez, ezt a kérelme benyújtásától számított 10 napon belül pótolhatja.

**2.§**

A R. 5.§ (2) bekezdése helyébe a következő rendelkezés lép:

„(2) A bölcsődei gyermekétkeztetés számított intézményi térítési díja 472 Ft/fő/nap+Áfa, azaz bruttó 600 Ft/fő/nap, melyben 52 Ft/fő/nap + Áfa, azaz bruttó 66 Ft/fő/nap a reggeli, 80 Ft/fő/nap + Áfa, azaz bruttó 102 Ft/fő/nap a tízórai, 260 Ft/fő/nap + Áfa, azaz bruttó 330 Ft/fő/nap az ebéd és 80 Ft/fő/nap + Áfa, azaz bruttó 102 Ft/fő/nap az uzsonna.”

**3.§**

A R. 6.§ (2) bekezdése helyébe a következő rendelkezés lép:

„(2) A bölcsődei ellátás keretében nyújtott gondozás számított intézményi térítési díja bruttó 1000 Ft/fő/nap.”

**4.§**

(1) Ez a rendelet a kihirdetését követő napon lép hatályba

(2) E rendelet rendelkezéseit a hatályba lépését követően indult eljárásokban kell alkalmazni.

#### 

#### Klement János Dr. Finta Béla

**polgármester jegyző**

**INDOKOLÁS**

**Általános indokolás**

A Pest Megyei aszemélyes gondoskodást nyújtó gyermekjóléti bölcsődei ellátásról, igénybevételéről, valamint a fizetendő térítési díjakról szóló 14/2014. (IX. 19.) önkormányzati rendeletet érintő szabályozási kötelezettségre hívta fel az Önkormányzat figyelmét.

**Részletes indokolás**

1.§-hoz**:** A felvételi kérelemmel egyidejűleg benyújtandó iratok körét határozza meg.

2. §-hoz: Az étkezési intézményi térítési díj összegét határozza meg az áfával növelt összeget is feltüntetve.

3.§-hoz: A gondozási díj összegét határozza meg.

4.§-hoz: Hatályba léptető rendelkezést tartalmaz.

**Előzetes hatásvizsgálati lap**

*(A jogalkotásról szóló 2010. évi CXXX. törvény 17.§-a alapján)*

A tervezett jogszabály tárgya: **Csomád Község Önkormányzat Képviselő-testületének rendelete a személyes gondoskodást nyújtó gyermekjóléti bölcsődei ellátásról, igénybevételéről, valamint a fizetendő térítési díjakról szóló 14/2014. (IX. 19.) önkormányzati rendelet módosításáról**

1. A tervezett jogszabály valamennyi jelentősnek ítélt hatásai, különösen:

aa)

* Társadalmi hatásai:

A rendelettervezetnek társadalmi hatása van.

* Gazdasági hatásai: A tervezett jogszabálynak gazdasági hatása nincs.
* Költségvetési hatásai: A tervezett jogszabály-módosításnak költségvetési hatása nincs.

ab)

* Környezeti következményei: A tervezetnek környezeti hatása nincs.
* Egészségi következményei: A tervezett jogszabály-módosításnak egészségi következményei nincsenek.
* Adminisztratív terheket befolyásoló hatásai: A tervezett jogszabály az adminisztratív terheket jelentősen nem növeli.

1. A jogszabály megalkotásának szükségessége, a jogalkotás elmaradásának várható következményei: A Kormányhivatal végzésének nem teljesítése, melyet a hatóság szankcionálhat.
2. A jogszabály alkalmazásához szükséges személyi, szervezeti, tárgyi és pénzügyi feltételek: A szükséges személyi, tárgyi és pénzügyi feltételek biztosítottak.